જિલ્લા પ્રશાસને રવિવારના રોજ રક્ષાબંધન પર કેદીઓને તેમની બહેનને મળવા માટે ખાસ સગવડ કરી હતી. જેલના સળિયા પાછળની જગ્યાએ જેલની અંદર ખુલ્લા પાર્કમાં મળવાની વ્યવસ્થા કરાઇ હતી. સુરક્ષાની દ્રષ્ટિથી 51 પોલીસકર્મીને વધુ તૈનાત કરાયા હતા. મોડી સાંજ સુધીમાં 2000થી વધુ મહિલાઓ જેલમાં બંધ ભાઇઓને રાખડી બાંધવા પહોંચી હતી. તેમાં 100થી વધુ મુસ્લિમ મહિલાઓએ જેલમાં પહોંચીને પોતાના ભાઇઓને રાખડી બાંધી રક્ષાબંધનનો તહેવાર મનાવ્યો.